Ego Maria, comitissa Trecensis, notum facio presentibus et futuris quod Freherus de Musterolio donavit fratribus Prulliaci in perpetuum pascua ad animalia ipsorum pascenda in nemore suo Valençois tam in nemore quam in plano, ita tamen quod si contigerit aliquando quod idem Freherus vel heredes sui nemus illud vendant, memorati fratres a dictis pascuis per tres annos abstinebunt. Quod ut notum permaneat sigilli mei testimonio communivi. Actum anno verbi incarnati millesimo centesimo nonagesimo sexto. Datum per manum Galterii cancellarii. Nota Theodorici.